jkorsvik/nowiki_second_scrape_merged huggingface dataset:
I bakvendtland

«I bakvendtland» er ei norsk vise for barn med tekst av Alf Prøysen og melodi av Bjarne Amdahl. Visa ble utgitt i 1959.
Sangen står i en tradisjon av bakvendtland, en omvendt verden eller et fantasisted der mye er komisk annerledes enn «her», det vil si den «fornuftige» virkeligheten i Norge på 1950-tallet, «for i bakvendtland, der kan alt gå an, der er de like tøysete og rare alle mann». Barna får for eksempel sirup og sukkertøy istedenfor å ha brøkregning.
Visa ble spilt inn med Alf Prøysen og dattera Elin med Willy Andresens orkester i 1959. Den ble utgitt på singlen Philips P 353149 PF. Dette var hennes platedebut. På den andre sida av plata var Det er gemt å bo på landet, også den med tekst skrevet av Alf Prøysen. I bakvendtland  ble svært populær, og den er spilt inn med flere andre artister siden. Visa kom som tegnefilm i 2011. Lydsporet der er fra originalinnspillinga.
Et bakvendtland der det forbudte og gale er lov, kan tolkes som et karnevalesk paradis, det vil si en antiautoritær frisone full av lek, frodig humor og radikal (om enn ikke varig) omvurdering av nivåer og verdier. Den korte teksten avslører også detaljer om samtida, for eksempel at det var vanlig med skammekrok og at det var merkelig å ha «lueskyggen bak».


== Svensk versjon ==
Ulf Peder Olrog har skrevet en svensk tekst. Den svenske tittelen er «Bakväntland».
Sören Andersson spilte den inn på singlen Cupol (CS 118) i 1963.


== Se også ==
Fra Hompetitten til Bakvendtland, tittelen på ei sangbok og to musikkinnspillinger med Alf Prøysens barneviser
Den bakvendte visa, en humoristisk folkevise kjent fra 1500-tallet


== Eksterne lenker ==
Sangteksten med noter
Honningsvåg Turn & Idrettsforening

Honningsvåg Turn & Idrettsforening (stiftet 29. september 1904) er et idrettslag fra Honningsvåg i Finnmark. Idrettslaget har aktiviteter innefor fotball, håndball, turn, klatring og revy. 
Revygruppa ble tildelt Finnmark fylkes kulturpris i 1993. 


== Fotball ==
A-laget i fotball for menn spiller i 2022 i 4. divisjon.


=== Tabell ===


== Eksterne lenker ==
Offisielt nettsted
SWOT-analyse

SWOT-analyse er en analyse som nyttes ved strategisk planlegging eller kartlegging av en organisasjon eller bedrifts egne sterke og svake sider, samt identifisering av eventuelle problemer og muligheter som kan påvirke utvikling. SWOT er akronym for de engelske ordene strengths (styrker), weaknesses (svakheter), opportunities (muligheter), og threats (trusler). Analyseformen kan også brukes i mange andre sammenhenger. Eksempelvis ved en persons valg av studieretning eller studiested.


== SWOT- og situasjonsanalyse ==
SWOT-analyse er ikke det samme som en situasjonsanalyse, men den har utgangspunkt i situasjonsanalysen. En SOFT-analyse dekker kun styrker, svakheter, trusler og muligheter, mens situasjonsanalysen også dekker arbeidsforholdene i bedriften.


== SWOT- og gapanalyse ==
SWOT-analyse skiller seg fra gapanalyse på tre måter:

SWOT-analyse sammenligner virksomheten med andre virksomheter, mens gapanalyse oftere fokuserer på interne forhold.
SWOT-analyse har gjerne en lengre tidshorisont, mens gapanalyse fokuserer på kortsiktige mål.
SWOT-analyse er oftest omfattende og tar for seg hele eller større deler av virksomheter, mens en gapanalyse kan være enkel og spesifikk, for eksempel rettet mot en enkelt prosess.Både SWOT- og gapanalyse er imidlertid fleksible teknikker som kan benyttes om hverandre på mange ulike måter og områder.


== Historie ==
SWOT blir av enkelte forfattere tilskrevet Albert S. Humphrey, som på 1960-tallet var en del av en forskningsgruppe ved Stanford Research Institute (nå SRI International), finansiert av Fortune 500-selskaper. På bakgrunn av denne forskningen utviklet Humphrey SOFT-modellen, en forløper til SWOT-analyse. Men Humphrey selv hevdet aldri at han var skaperen av SWOT, så opprinnelsen er fortsatt uklar.


== Referanser ==


== Eksterne lenker ==
 (en) SWOT analysis – kategori av bilder, video eller lyd på Commons
Glebe Park

Glebe Park er et flerbruksstadion i Brechin, Skottland. Det blir for tiden mest brukt til fotballkamper og er hjemmebane for Brechin City FC. Stadionet kan romme 3 960 tilskuere. Det har tre tribuner, en hovedtribune (Main Stand) med sitteplasser, ståtribunen Cemetery End og den nyeste tribunen Trinity Road Stand (med sitteplasser). På tribunen Trinity Road Stand er det skrevet BCFC (Brechin City Football Club) med store bokstaver på setene, og dette er tribunen som benyttes til bortelagets supportere, når det er behov for å skille supportergruppene fra hverandre. Tilskuerrekorden på Glebe Park er 8 122, som ble satt i en kamp mot Aberdeen i tredje runde av den skotske FA-cupen den 3. februar 1973.
Det er en høy plantehekk som strekker seg omtrent tre fjerdedeler langs nordsiden av stadionet, bak ståtribunen. Bak denne hekken igjen befinner det seg en liten treningsbane.
"The Glebe" blir også benyttet til reservelagskamper for SPL-laget Aberdeen.
Tolstoj (krater)

Tolstoj er et stort og gammelt nedslagskrater på Merkur Det ble oppkalt etter Leo Tolstoj. Bassenget er ca. 400 km bredt med flere ringer rundt, et teppe av oppvirvlet materiale som strekker seg opptil 500 km fra kanten og et gulv som er fylt med glatte og jevne overflatematerialer.


== Eksterne lenker ==
Tolstoj quadrangle maps (engelsk)
Beethoven (krater)

Bethoven er et nedslagskrater på Merkur. Kratret er 643 km i diameter og ble oppkalt etter Ludwig van Beethoven. Det er det ellevte største nedslagskrateret i solsystemet og det tredje største på Merkur.


== Noter og referanser ==
Noter
Referanser
Mikrometeoroide

En mikrometeoroide er en liten meteoroide; en liten partikkel av stein i verdensrommet, vanligvis med en vekt på mindre enn et gram. En mikrometeor eller mikrometeoritt er en slik partikkel som kommer inn i jordens atmosfære eller faller til jorden.


== Eksterne lenker ==
(no) Mikrometeoroide i Store norske leksikon
«Stjernestøv som overrasket NASA forskerne», fra Universitetet i Oslo
Melted Crumbs from Asteroid Vesta artikkel om mikrometeoroider samlet i Antarktis i Planetary Science Research Discoveries educational journal
Recreation Park, Alloa

Recreation Park er et fotballstadion som befinner seg i Alloa, Clackmannanshire, Skottland. Det har vært hjemmebane for det skotske fotballigalaget Alloa Athletic FC siden 1895. Fra 1878 til 1883 spilte Alloa på West End Public Park. Fra 1883 til 1890 spilte de på Gaberston Park. Fra 1890 og fram til åpningen av Recreation Park i 1895 spilte Alloa på Bellevue Park.
Siden august 2007 har det vært kunstgress på stadion. Recreation Park er bare ett av fire stadioner i det skotske ligasystemet som har kunstgressdekke. De andre er Excelsior Stadium (Airdrie United FC), Links Park (Montrose FC) og Ochilview Park (Stenhousemuir FC).
Stadionanlegget er for store deler åpent, med ståtribuner uten tak bak hvert mål. På den ene langsiden befinner det seg en hovedtribune med et litt uvanlig utseende. Denne sittetribunen med tak løper langs halve lengden av banen. Sitteplassene er hevet over banenivået og det er mange støttepilarer for taket som forhindrer utsikten. På den motsatte langsiden er det en liten, midlertidig tribune med tak, som ble reist i 2008. The Hilton Road Side, som den kalles, inneholder 519 sitteplasser og benyttes for bortelagets supportere. Dessverre har også denne tribunen flere takstøtter som står foran tribunen. Utsikten fra begge tribunene er ytterligere forhindret av noen store flomlysmaster, som står noen meter fra gressmatten. På Clackmannan Road End på den ene kortsiden er det en liten ståtribune med tak, som i det minste gir hjemmesupporterne litt beskyttelse mot dårlig vær. Den motsatte kortsiden, The Railway End, er en liten ståtribune uten tak.


== Tilskuerrekord ==
13 000 mot Dunfermline Athletic i en omkamp av tredje runde av den skotske FA-cupen 26. februar 1939.
Gjennomsnittlig tilskuerantall i Division Two i 2009-2010-sesongen var 658.


== Referanser ==
Galabank

Galabank er et fotballstadion i byen Annan, Dumfries and Galloway, Skottland. Det er hjemmebanen til Annan Athletic FC


== Oversikt ==
Den 3. juli 2008 ble Annan Athletic innvalgt i Scottish Football League for første gang, og klubben erstattet den nedlagte klubben Gretna. Som følge av avgjørelsen ble Galabank vert for Annans kamper i skotsk tredjedivisjon (nivå 4) i 2008–2009-sesongen.
Representanter fra SFL inspiserte Galabank før Annan ble invitert til å spille i ligaen. De fastslo at stadion innfridde kravene, dersom Annan installerte flomlys, noe klubben gjorde før de begynte på sin første sesong på laveste nivå i det skotske ligasystemet. Galabank har en kapasitet på 3 500 tilskuere.


== Referanser ==
Vicente Fernández

Vicente Fernández Gómez (født 17. februar 1940 i Huentitán el Alto i Jalisco, død 12. desember 2021) var en meksikansk sanger, produsent og skuespiller. Han gav ut over 50 musikkalbum i sjangeren ranchera og mariachi og spilte i en rekke filmer.


== Diskografi ==


== Referanser ==


== Eksterne lenker ==
Offisielt nettsted 
(en) Vicente Fernández – kategori av bilder, video eller lyd på Commons 
(en) Vicente Fernández på Internet Movie Database 
(en) Vicente Fernández på AllMovie 
(en) Vicente Fernández hos The Movie Database 
(en) Vicente Fernández på Discogs 
(en) Vicente Fernández på MusicBrainz 
(en) Vicente Fernández på Spotify 
(en) Vicente Fernández på Spotify 
(en) Vicente Fernández på Songkick 
(en) Vicente Fernández på AllMusic 
Vicente Fernández på Twitter 
Vicente Fernández på Facebook 
Vicente Fernández på Myspace 
Vicente Fernández' offisielle hjemmeside
Wadaikrigen

Wadaikrigen fant sted fra 1909 to 1911 mellom Frankrike og  kongedømmet Wadai,som befinner seg i det som i dag er det østlige Tsjad og det sentrale Sudan. Franskmennene annekterte kongedømmet og beholdt det som del av sitt kolonirike inntil 1960.


== Kilder ==
(France Wadai War 1909-1911)
Kristin Normann

Kristin Normann (født 1. mai 1954 i Oslo) er en norsk jurist og høyesterettsdommer. 
Normann ble cand.jur. fra Universitetet i Oslo i 1982. Før hun tiltrådte som høyesterettsdommer var Normann blant annet advokatfullmektig i Bugge, Arentz-Hansen og Rasmussen, konstituert lagdommer i Borgarting lagmannsrett, professor ved Juridisk fakultet ved UiO og partner i Advokatfirmaet Selmer. Hun ble dr. jur. i 1994.Normann ble utnevnt til høyesterettsdommer 12. februar 2010. Hun tiltrådte embetet 9. august 2010.


== Referanser ==


== Eksterne lenker ==
«Kristin Normann: Perfekt tidspunkt for å begynne i Høyesterett», Advokatbladet (Fredag 07. juni 2013).
Vereinsthaler

Vereinsthaler var en felles myntenhet som ble benyttet av medlemsstatene av den tyske tollforening. Myntenheten ble innført gjennom myntkonvensjonen i Wien den 24. januar 1857 og var i bruk frem til 1871. Myntenheten var basert på sølvstandarden; myntene var av sølv og var også de siste tyske dalere. 
Vereinsthaler ble i 1873 erstattet av Goldmark.
Eirik Akerlie

Eirik Akerlie (født 1958 i Nes i Hallingdal) er en norsk jurist og  lagmann i Borgarting Lagmannsrett. Akerlie var i 2011 konstituert høyesterettsdommer. Han er gift med høyesterettsdommer Wenche Elizabeth Arntzen.


== Referanser ==
Odd Jarl Pedersen

Odd Jarl Pedersen (født 7. desember 1944, død 19. august 2011) var en norsk jurist, lagdommer og konstituert høyesterettsdommer. 
Odd Jarl Pedersen var konstituert dommer ved Norges Høyesterett to ganger i 1998.


== Referanser ==
Ola Rygg

Ola Rygg (født 31. mai 1935) er en norsk jurist, lagmann og har vært konstituert høyesterettsdommer. 
Rygg har vært lagdommer og lagmann ved Agder lagmannsrett fra 1977.Han var konstituert dommer ved Norges Høyesterett i 1990 til 1991. I 1991 ble konstitusjonen forlenget.
Rygg ga sammen med Thor Falkanger og Oluf Skarpnes ut den femte utgaven av Odelsloven med kommentarer, på Universitetsforlaget i 2011.


== Referanser ==
James Brolin

James Brolin (født 18. juli 1940) er en amerikansk skuespiller, produsent og regissør, kjent fra sine mange roller i spillefilmer og fjernsynsfilmer, inkludert TV-komedier («sitcom») og såpeoperaer. Han er far til skuespiller Josh Brolin og ektemann av sanger og skuespiller Barbra Streisand.


== Liv og virke ==


=== Bakgrunn ===
James Bruderlin var den eldste av to brødre og to søstre. Han var sønn av Helen Sue (født Mansur), husmor, og Henry Hurst Bruderlin, som var entreprenør. Familien bosatte seg i Westwood kort tid etter hans fødsel. I en alder av 20 år skiftet han etternavn fra Bruderlin til Brolin.


=== Skuespiller ===
Brolin fikk en kontrakt med filmselskapet 20th Century Fox, og han hadde sin første store rolle i filmen The Cape Town Affair fra 1967, men filmen ble ingen suksess i kinosalene. Brolin fikk til slutt sparken av 20th Century Fox.
I 1985 spilte Brolin rollen som James Bond i parodi-filmen Pee-Wee's Big Adventure. Han hadde også en rolle som guvernør og presidentkandidat Robert Ritchie i TV-serien The West Wing. I 1968 ble Brolin overført til Universal Studios der han prøvespilte for en birolle sammen med den erfarne skuespilleren Robert Young i den medisinske dramaserien Marcus Welby. Brolin fikk rollen som doktor Steven Kiley, en ung og nyutdannet lege som arbeider sammen med en mer erfaren lege.

I sin første sesong av TV-serien Marcus Welby i 1970, ble Brolin tildelt en Emmy Award som beste skuespiller i en birolle, og han ble senere nominert til denne prisen tre ganger til. Brolin ble også nominert til en Golden Globe tre ganger i kategorien beste mannlige birolle, og vant denne utmerkelsen to ganger mellom 1971 og 1973. Brolin har hatt en rekke biroller i store kinofilmer siden 2000. Disse inkluderer blant andre en rolle i den Oscar-vinnende filmen Traffic (2000), som Jack Barnes i Catch Me If You Can (2002), en mindre rolle i komedien A Guy Thing fra 2003. I 1985 møtte Brolin skuespiller Jan Smithers og de giftet seg i 1986. Paret fikk en datter, Molly Elizabeth i 1987. Jan Smithers søkte om skilsmisse fra Brolin i 1995.
I 1996 møtte Brolin sangerinne, skuespiller og regissør Barbra Streisand gjennom en felles venn, og Brolin og Streisand giftet seg den 1. juli 1998. Brolin og Streisand er bosatt i Malibu i California.


== Filmografi ==


=== Film ===


=== Fjernsyn ===


== Referanser ==


== Eksterne lenker ==
(en) James Brolin på Internet Movie Database 
(sv) James Brolin i Svensk Filmdatabas 
(da) James Brolin på Filmdatabasen 
(da) James Brolin på Scope 
(fr) James Brolin på Allociné 
(en) James Brolin på AllMovie 
(en) James Brolin hos Turner Classic Movies 
(en) James Brolin hos Rotten Tomatoes 
(en) James Brolin hos The Movie Database
Agnes Nygaard Haug

Agnes Margrete Nygaard Haug (født 27. august 1933) i Oslo) er en norsk jurist, førstelagmann og har vært konstituert høyesterettsdommer. 
Haug har vært konstituert dommer ved Norges Høyesterett to ganger, i 1994 og 1995.
Hun ble i 1993 utnevnt til kommandør av St. Olavs Orden.


== Referanser ==
Erik A. Foss

Erik Arnt Foss (født 22. juni 1926 i Bergen, død 10. august 2014) var en norsk jurist. Han var advokat, byfogd i Bergen, før han fra 1988 til 1996 var førstelagmann i Gulating lagmannsrett. Foss var også konstituert dommer ved Norges Høyesterett i 1994.


== Referanser ==
Herausgeber

Herausgeber (norsk: utgiver) (forkortet Hrsg., sjeldnere Hg., tidligere ed. for (lat) edidit, (har utgitt) og edd. ediderunt (flertall)) er en tysk betegnelse på en person eller persongruppe som forbereder utgivelsen av litterære, publisistiske eller vitenskapelige tekster og verker av forfattere og kunstnere.
Utgiveren har en spesiell rolle da han eller hun ikke bare gjennom sine redaksjonelle handlinger, men også gjennom sin person eller personlighet representerer den aktuelle utgivelsen.Det blir sondret mellom Herausgeber av en bok og av en avis eller tidsskrift.
Herausgeber av en avis har intet presserettslig ansvar. Dette ansvaret påhviler i en avis sjefredaktøren. Betegnelsen kan være rent symbolsk, slik som når avisen Bild-Zeitung oppgir at Herausgeber er «Axel Springer †». Springer døde i 1985. Den tidligere tyske kansleren Helmut Schmidt ble i 1983 Herausgeber av avisen Die Zeit, slik Marion Gräfin Dönhoff tidligere hadde vært. Begge er av avisen beholdt på listen over utgivere også etter sin død.En Herausgeber av en bok vil gjerne være en spesialist, ofte ekstern, som gjennom sitt omdømme gir en faglig garanti for boken.


== Referanser ==
Sverre Dragsten

Sverre Dragsten (født 25. mars 1931 i Selbu, død 20. september 2016) var en norsk jurist, lagmann og har vært konstituert høyesterettsdommer.
Dragsten var konstituert dommer ved Norges Høyesterett to ganger, i 1990 og 1992.
I 2001 ble Sverre Dragsten tildelt ridder av St. Olavs Orden av Harald V.


== Referanser ==
Christian Borchsenius

Johannes Christian Borchsenius (født 12. februar 1927 i Oslo, død 8. august 2006 i Oslo) var en norsk jurist, lagmann og konstituert dommer i Norges Høyesterett.
Borchsenius var gift med Evelyn født Lindemann og de har fire barn. Han var sønn til Johannes Christian Borchsenius (død 1961) og Fredrikke Catharina «Cate» født Nissen (død 1968). 
Borchsenius var utdannet cand. jur. fra Universitetet i Oslo. Fra 1956 var han ansatt i Justisdepartementets lovavdeling der han sist var underdirektør. I 1974 ble han lagdommer ved Eidsivating lagmannsrett (fra 1995 Borgarting lagmannsrett), der han i 1985–97 var lagmann.
Borchsenius var konstituert dommer ved Norges Høyesterett fire ganger i perioden 1989 til 1994.
Han var medlem i en rekke råd, lovkomiteer og utvalg om rettslige forhold, bl.a. rådet for rettsinformasjon, sjølovkomiteen, tinglysingsutvalget, flyhavarikommisjonen og utvalget for revisjon av luftfartsloven. Han skrev også fagartikler om juridiske emner.
Borchsenius var slektsinteressert og skrev boken Slekten Borchsenius (Oslo 1965) som han ajourførte flere ganger. Han skrev artikler om genealogiske emner i Norsk Slektshistorisk Tidsskrift. Han var også interessert i heraldikk og var i en årrekke revisor i Norsk Heraldisk Forening. 


== Referanser ==
Brenda Benet

Brenda Benet (født som Brenda Ann Nelson den 14. august 1945 i Hollywood, California, død 7. april 1982) var en amerikansk skuespillerinne. 
Benet var best kjent for sine roller i såpeoperaer som The Young Marrieds og Days of Our Lives. Hennes rolle på TV-serien Days of Our Lives var svært upopulær blant publikum. Benet sin karakter skulle bryte opp et av seriens populære par, Doug og Julie, og fansen ble rasende på grunn av dette. Hennes sønn Christopher døde i 1981. Under en skiferie opplevde han en plutselig alvorlig sykdom, og han fikk hjertestans etter at legene forsøkte intubasjon på ham. Benet sank inn i en alvorlig depresjon kort tid etter sønnens død. Den 7. april 1982 tok Benet sitt eget liv av et selvpåført skuddsår. Hun var 36 år gammel da hun døde.


== Referanser ==


== Eksterne lenker ==
(en) Brenda Benet på Internet Movie Database 
(en) Brenda Benet hos The Movie Database
Jill Bennett

Jill Bennett (født 14. august 1975 i Fort Wayne, Indiana) er en amerikansk skuespillerinne. Bennett er kanskje best kjent for sin rolle i filmen And Then Came Lola der hun spilte en lesbisk kvinne. Bennet hadde en av hovedrollene i TV-serien Dante's Cove, samt 3way, en lesbisk TV-serie sammen med skuespillere som Ciathy Shm, Maile Flanagan og Maeve Quinlan. Bennett spilte en doktor i komedien Britannia Hospital fra 1982.


== Referanser ==


== Eksterne lenker ==
Offisielt nettsted 
(en) Jill Bennett på Internet Movie Database 
(sv) Jill Bennett i Svensk Filmdatabas 
(da) Jill Bennett på Scope 
(fr) Jill Bennett på Allociné 
(en) Jill Bennett på AllMovie 
(en) Jill Bennett hos The Movie Database
Josie Bissett

Josie Bissett (født Jolyn Christine Heutmaker, 5. oktober 1970) er en amerikansk skuespiller.
Bissett er kjent for sin rolle som Jane Mancini i TV-serien Melrose Place. Tolv år gammel fikk hun oppdrag som modell i reklamer. Da hun var 16 år, flyttet hun hjemmefra og til Japan for å arbeide som skuespiller og ett år senere bosatte hun seg i Hollywood. Tidlig i 1990 fikk Bissett en fast rolle i komiserien The Hogan Family, som gikk over to sesonger. I 1992 fikk hun en rolle i såpeoperaen Melrose Place. Bisset fortsatte i denne serien i fire og en halv sesong frem til halvveis i 1996/1997-sesongen, da hun hadde en spontanabort. Bisett tok seg da litt fri fra TV-serien, men returnerte i 1998 for å spille inn sin siste sesong.
Hennes gjennombrudd som skuespiller kom i 1991 i regissør Oliver Stones film The Doors. Bissett har også skrevet en barnebok, Tickle Monster, utgitt i april 2008. Bisset og skuespiller Rob Estes (som også spilte i Melrose Place) giftet seg i 1992, og skilte seg i 2006. Paret fikk to barn sammen, Mason Tru (født 21. juli 1999) og Maya Rose (født 14. april 2002). Bisset er bosatt i Seattle.


== Referanser ==


== Eksterne lenker ==
(en) Josie Bissett på Internet Movie Database 
(sv) Josie Bissett i Svensk Filmdatabas 
(fr) Josie Bissett på Allociné 
(en) Josie Bissett på AllMovie 
(en) Josie Bissett hos The Movie Database
International Friendship Exhibition

International Friendship Exhibition er et stort museumskompleks i Myohyangfjellene i fylket Hyangsan i provinsen Nord-Pyongan i Nord-Korea. Museene inneholder flere utstillingshaller med gaver som er gitt til landets tidligere leder Kim Il-sung og landets nåværende leder Kim Jong-il fra ulike utenlandske givere. Gave-kulturen er en veletablert skikk i koreansk kultur.Museet er bygd i tradisjonell stil og ble åpnet 26. august 1978 og består av over 150 rom som dekker et areal på mellom 28 000 og 70 000 m². Utenfra kan det se ut som bygningene har vindu, men det er ikke tilfelle. Legenden vil ha det til at Kim Jong-il bygde International Friendship Exhibition på tre dager, men konstruksjonsarbeidene tok i realiteten et år. På det nåværende tidspunkt er estimatene på hvor mange gjenstander utstillingen inkluderer på mellom 60 000 og 220 000. Når en skal inn må sko settes fra seg og besøkende må også levere fra seg alle former for kamera. Noe av det første besøkende må gjøre er å bukke for portrettene til Kim Il-sung og Kim Jong-il.Museet ligger i Myohyangfjellene, nær Pohyontempelet, og er nevnt i et dikt skrevet av Kim Il-sung, som han selv har framført fra balkongen på museet, den 15. oktober 1979.Museet fungerer mest som propaganda og er lagt inn som en del av alle gruppereisers «må-se»-begivenheter. Det skal også gi inntrykk av omverdenens støltte til det nordkoreanske regimet. Besøkende blir informert om at antallet gaver er et «bevis på den endeløse kjærlighet og respekt overfor den store leder». De nordkoreanske besøkende er ikke kjent med diplomatiets protokoll med utveksling av gaver. Forfatteren Byoung-lo Philo Kim, skriver at «utstillingen er satt opp for å overbevise de nordkoreanske besøkende at deres ledere er beundret rundt om i verden».


== Gaver ==
Det meste av gavene er gitt fra tidligere folkedemokratier og nasjoner vennligstilt overfor Nord-Korea. De inkluderer:
Et bjørnehode fra Romanias tidligere leder Nicolae Ceauşescu
En Kentaur av metall og et forseggjort sjakkbrett fra den libyske leder Muammar al-Gaddafi
Koffert i krokodilleskinn fra den tidligere Cubanske leder Fidel Castro
Et sølvsverd besatt med edelstener og en miniatyrmoske laget av perlemor, gitt av den tidligere palestinske leder Yasir Arafat
En antikk gramofon gitt av Kinas første statsminister Zhou Enlai (en hel fløy er dedikert til gaver fra Kina)
En løve skåret i elfenben fra Tanzania, et sigarettetui i gull fra Jugoslavia, en sovjetisk tanks i bronse fra Øst-Tyskland og sølv spisespinner fra Mongolia
En basketball signert Michael Jordan gitt av tidligere utenriksminister i USA, Madeleine Albright
En skuddsikker limousin fra den tidligere sovjetlederen Josef Stalin
Museet har et eget skandinavisk rom, der en finner montere med gaver fra de skandinaviske landene


== Referanser ==


== Eksterne lenker ==
(en) International Friendship Exhibition bilder
(en) 90,000 ways to Love a Leader